П Р О Т О К О Л    № 21
от заседание на Комисията по анализ и отчитане
степента на натовареност на органите на съдебната власт 
към Висшия съдебен съвет
2 юни 2015 г.

Днес, 2 юни 2015 г., вторник, от 14.30 часа се проведе заседание на Комисията по анализ и отчитане степента на натовареност на органите на съдебната власт (Комисия по натовареност) към ВСС, в състав:
ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА - отсъства
МИЛКА ИТОВА - отсъства
РУМЕН БОЕВ 
РУМЕН ГЕОРГИЕВ 
ЮЛИАНА КОЛЕВА	

Присъстват от администрацията на ВСС експертни сътрудници към комисията: Красимира Василева – началник-отдел „ЮОДКВСС”, д-я „Правна”, Румен Митев – началник отдел „САОД” в дирекция „ИТСС”, Галина Хаджиева и Емилия Петкова – старши експерти в отдел „САОД”, д-я ИТСС”.

След разисквания по предварително обявения дневен ред и допълнително постъпил материал,

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Включва към дневния ред следната допълнителна точка:

- Извлечение от Протокол № 23/02.06.2015 г. /т. 3/ от заседание на Комисия „Професионална квалификация, информационни технологии и статистика” - като точка 8 от дневния ред.

1. ОТНОСНО: Подготовка за заседание на ВСС на 3 юни 2015 г. относно натовареността на военните съдилища.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Представя на вниманието на Висшия съдебен съвет за заседание на 03.06.2015 г. постъпилите във връзка с приетия Анализ на натовареността на военните съдилища и прокуратури за 2014 г. материали: становище от Министерство на отбраната; Общата позиция на военните съдии, военните прокурори и военните следователи; писмата на областния управител на област Пловдив, на кмета на община Пловдив и на председателите на адвокатските колегии в Пловдив и Сливен, с оглед вземане на решение за продължаване на процеса по оптимизиране на органите на военно правораздаване за заседание на ВСС на 03.06.2015 г. относно обсъждане на приетия Анализ на натовареността на военните съдилища и прокуратури за 2014 г. и действия за продължаване реформата на системата на военното правосъдие. 

1.2. Предлага на Висшия съдебен съвет да приеме следното решение:

ПРОЕКТ

ВИСШИЯТ СЪДЕБЕН СЪВЕТ
Р Е Ш И:

ВЪЗЛАГА на Комисията по анализ и отчитане степента на натовареност на органите на съдебната власт да продължи наблюдението на натовареността на военните съдилища и военните прокуратури през цялата 2015 г. и да представи на Висшия съдебен съвет в срок до 30.04.2016 г. анализ на дейността на органите на военното правораздаване, обхващащ периода 2013 - 2015 г.

2. ОТНОСНО: Организация на работата по изготвянето на анализ на данните от регистъра на командированите магистрати.
/приложения: 1. регистър на командированите магистрати от прокуратурите към 30.04.2015 г.;
			   2. регистър на командированите магистрати от съдилищата към 30.04.2015 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Възлага на Юлиана Колева и Камен Иванов да извършат анализ на данните от регистъра на командированите магистрати - за съдилищата, който да бъде внесен за обсъждане от комисията в срок до 30.06.2015 г.

2.2. Възлага на Елка Атанасова да извърши анализ на данните от регистъра на командированите магистрати – за прокуратурите, който да бъде внесен за обсъждане от комисията в срок до 30.06.2015 г.

3. ОТНОСНО: Становище на адвокатски съвет при АК – Сливен, изх. № 437/27.05.2015 г. /вх. № 96-00-406/29.05.2015 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Приема за сведение становище на адвокатски съвет при АК – Сливен, вх. № 96-00-406/29.05.2015 г.

3.2. Прилага становището по т. 3.1. към материалите за заседанието на ВСС, което ще се проведе на 03.06.2015 г., във връзка с натовареността на военните съдилища и прокуратури.

4. ОТНОСНО: Писмо от председателя на Върховен касационен съд, изх. № 214/26.05.2015 г. /вх. № 11-01-106/27.05.2015 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Приема за сведение писмо от председателя на Върховен касационен съд, вх. № 11-01-106/27.05.2015 г.

	5. ОТНОСНО: Покана от Съюза на юристите в България, изх. № 33/26.05.2015 г. /вх. № 97-00-156/27.05.2015 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. Приема за сведение поканата от Съюза на юристите в България, вх. № 97-00-156/27.05.2015 г.

6. ОТНОСНО: Молба от Златко Колев Костадинов – съдия в Районен съд – град Карнобат /вх. № 11-07-811/28.05.2015 г./
/приложение: решение на комисията по протокол № 19/19.05.2015 г., т. 4/

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

6.1. Приема за сведение молба вх. № 11-07-811/28.05.2015 г. от Златко Колев Костадинов – съдия в Районен съд – Карнобат и я прилага към материалите по т. 4 от Протокол № 19/19.05.2015 г. на комисията като ги предоставя на председателя на Апелативен съд – град Бургас по компетентност.

	7. ОТНОСНО: Извлечение от протокол № 24/29.05.2015 г. /т. 10/ от заседание на Комисия „Международна дейност" на ВСС.
	/приложение: ОПДУ 2015/	

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

	7.1. Приема за сведение предоставения първи вариант на мета данните за индикаторите по Приоритетна ос 3 на ОПДУ.

8. ОТНОСНО: Извлечение от Протокол № 23/02.06.2015 г. /т. 3/ от заседание на Комисия „Професионална квалификация, информационни технологии и статистика”.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

8.1. Приема предложението на Комисия „Професионална квалификация, информационни технологии и статистика” и определя г-жа Елка Атанасова да участва в работната среща на 8 юни 2015 г. 

						ПРЕДСЕДАТЕЛ НА 
						КОМИСИЯТА: 	/п/

								   КАЛИН КАЛПАКЧИЕВ